钦定古今图书集成/明伦汇编/官常典/第516卷 > 完颜习不主
## 钦定古今图书集成/明伦汇编/官常典/第516卷 > 完颜习不主

按《金史》本传：“习不主年十六，从伐宋，攻下怀仁县，功
居最。从睿宗经略陕西，以兵七百人入丹州诸山，遇
盗三千，击败之。又破贼四千，生擒其将帅。出陇州，以
兵四百败敌数千。宋兵七千来取巩州，复击走之。又
以五千兵败吴玠之众三万。白塔口遇敌五千，复败之，别降定远等寨。”皇统二年，授同知临洮尹，以忧去
官，未期，以旧职起复，改孟州防御使，迁临洮尹，复以
罪罢。正隆三年，起为京兆尹，改河南尹。卒，年五十八。